Snimljeni video može se shvatiti kao provokacija

Domagoj Vida, jedan od junaka proboja hrvatske nogometne reprezentacije u polufinale Svjetskog prvenstva, strijelac gola za vodstvo 2-1 i realizator jedanaesterca u četvrtoj seriji raspucavanja, mogao bi biti kažnjen utakmicom zabrane nastupa protiv engleske izabrane vrste u susretu iz kojeg pobjednik odlazi u borbu za svjetski naslov.

VIDA I VUKOJEVIĆ POBJEDU PROSLAVILI UZ KONTROVERZNI POZDRAV: Trijumf nad Rusijom posvetili Ukrajincima

‘FAŠISTIČKI ISPAD REPREZENTATIVACA HRVATSKE, OVO JE NAJVEĆI SKANDAL SP-A’: Srbi o kontroverznoj poruci

Vida je zajedno s Ognjenom Vukojevićem, nekadašnjim suigračem iz kijevskog Dinama i hrvatske reprezentacije, danas skautom, snimio kraći zapis nakon pobjede protiv Rusije koji sa sobom ima jaku političku pozadinu, kojeg Ukrajinci koriste suprotstavljajući se Rusima u oružanom sukobu na istoku svoje zemlje.

Kazna?

Prema navodima The Suna, FIFA je pokrenula istragu zbog snimljenog te zasad nije spremna izlaziti u javnost s detaljima, no isti izvor podsjeća na dio njenog pravilnika navodeći da za provokacije ovakvog tipa za vrijeme utakmice može uslijediti kazna od dvije utakmice zabrane igranja koja stiže u ‘paketu’ s novčanom.

Croatia footballers say Vive Ukraine

Say "this is victory for Ukraine" pic.twitter.com/AcsNxLZjme — English Russia (@EnglishRussia1) July 7, 2018

Vida (i Vukojević) to nije napravio za vrijeme utakmice već u svlačionici, ali The Sun navodi da je moguća reakcija Rusije prema FIFA-i. Vida je u međuvremenu svoj postupak opisao kao šalu i rekao da nije mislio ništa loše. Isključio je politiku iz priče, dodao da voli ruski narod i naglasio da je pobjeda bila za Hrvatsku…